  Анжелика Тихонова корреспондент 9-тӥ тулыспалэ «Шудком» удмурт визьбур клуб витетӥ сезонзэ азинтоз. Со сярысь клублэн «ВКонтакте» мерлыко вотэсысь огиназ ивортӥзы. Шудон Пельняньлэн дунневыл нуналэз улсын ортчоз Отчы пыриськон понна куать адямилэсь команда люкано но 6-тӥ тулыспалозь udmshundy@mail.ru электрон почтае куриськон келяно. Одно ик командалэсь но капитанлэсь нимъёссэс пусъёно. Шудонэ котькуд пыриськись 100 манет тыроно луоз. Шудон 19 часысен Ижкарысь «Устинов» рестопабын (Максим Горький нимо урам, 84) ортчоз.  Ватсалом, удмурт визьбур клуб витетӥ сезонзэ 2020-тӥ арын тулыспалэ кутскиз, но собере пандемиен сэрен пумиськонъёсты ортчытъяны ӧз ни луы.  Тодэ вайытом, «Шудкомлэн» нырысетӥ сезонэз 2016-тӥ арын ортчиз. Ивортодэтъя «Удмуртия» шудонлэн финалаз репортаж лэсьтӥз. «Шудком» удмурт визьбур клублэн йылпумъян шудонэз Тегъёс: Мерлык Ижкар Удмуртия удмуртъёс Шунды шудонъёс  